Public procurement notice: Contract Notice
Published: 2025-06-03
Buyer: ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ
Country: GR
Region: EL304
Contract type: Services
Procedure: Open procedure
CPV classification: 72224000: Project management consultancy services | 79411000 | 79415200
Estimated value: 1209677.42 EUR
Submission deadline: 2025-07-21
Award criteria: quality

Technical requirements: Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα.
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
γ) απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103).
Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους: 
ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139).

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η Αναθέτουσα Αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Σε περίπτωσης ένωσης οικονομικών φορέων η παραπάνω απαίτηση μπορεί να καλύπτεται αθροιστικά από τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2022-2023-2024) ή, για τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις συνολικά, τουλάχιστον ίσο με το διακόσια επί τοις εκατό (200%) της εκτιμώμενης αξίας της σύμβασης), μη συμπεριλαμβανομένου ΦΠΑ και του προβλεπόμενου δικαιώματος προαίρεσης.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
Α) να διαθέτουν την απαιτούμενη επαγγελματική εμπειρία και ειδικότερα κατά τα τελευταία τρία (3) έτη (2022, 2023 και 2024) και έως την καταληκτική ημερομηνία υποβολής προσφορών  να έχουν ολοκληρώσει επιτυχώς ή να έχουν συμμετάσχει, ως μέλη ένωσης, στην ολοκλήρωση αντίστοιχων με την προκηρυσσόμενη σύμβαση ανά αντικείμενο, στην Ελλάδα ή σε άλλη χώρα της Ε.Ε., ως εξής:
•	Δύο (2) τουλάχιστον συμβάσεις, με αντικείμενο την παροχή υπηρεσιών τεχνικού συμβούλου για τη διαχείριση έργων ΤΠΕ, σε φορείς του δημόσιου ή του ευρύτερου δημόσιου τομέα, με συμβατική αμοιβή, η κάθε μια, ίση ή μεγαλύτερη του 100% του προϋπολογισμού του παρόντος έργου (χωρίς ΦΠΑ και χωρίς τα δικαιώματα προαίρεσης)
•	Τουλάχιστον ένα (1) έργο με αντικείμενο την παροχή υπηρεσιών διοικητικής επαλήθευσης έργων σε φορείς του δημόσιου ή του ευρύτερου δημόσιου τομέα, με συμβατική αμοιβή ίση ή μεγαλύτερη του 100% του προϋπολογισμού του παρόντος έργου (χωρίς ΦΠΑ και χωρίς τα δικαιώματα προαίρεσης)
•	Δύο (2) έργα με αντικείμενο την παροχή υπηρεσιών τεχνικής υποστήριξης φορέα του Δημοσίου σε θέματα διαχείρισης Τομεακού Προγράμματος Ανάπτυξης.  
•	Δύο (2) έργα με αντικείμενο την παροχή υπηρεσιών λογιστικής και οικονομικής υποστήριξης σε φορείς του δημόσιου, ένα (1) τουλάχιστον εκ των οποίων με συμβατική αμοιβή ίση ή μεγαλύτερη του 100% του προϋπολογισμού του παρόντος έργου (χωρίς ΦΠΑ και χωρίς τα δικαιώματα προαίρεσης)
Κάθε έργο δύναται να εντάσσεται σε μία εκ των άνω κατηγοριών.
Σε περίπτωση που κάποια σύμβαση έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:
Β) να διαθέτουν ανθρώπινους πόρους ικανούς και αξιόπιστους για να φέρουν σε πέρας επιτυχώς τις απαιτήσεις της σύμβασης, σε όρους απαιτούμενης εξειδίκευσης, επαγγελματικών προσόντων και εμπειρίας.
Ειδικότερα οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη της σύμβασης, η οποία να αποτελείται τουλάχιστον από:
I.	Έναν (1) Υπεύθυνο Έργου και έναν (1) Αναπληρωτή Υπεύθυνο Έργου. Ο Υπεύθυνος έργου και ο Αναπληρωτής Υπεύθυνος Έργου θα έχουν τη συνολική ευθύνη των εργασιών του Αναδόχου. 
Για τους ρόλους αυτούς, απαιτούνται δύο (2) στελέχη , καθένα εκ των οποίων θα πρέπει να διαθέτει:
•	Α. Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο κατεύθυνσης Διοίκησης επιχειρήσεων, Πληροφορικής, Οικονομικών, Θετικών ή Τεχνολογικών σπουδών, καθώς και μεταπτυχιακό τίτλο σπουδών
•	Β. Τουλάχιστον οκτώ (8) έτη εμπειρία στην υλοποίηση έργων που αφορούν σχεδιασμό / παρακολούθηση / υλοποίηση προγραμμάτων ή/και έργων συγχρηματοδοτούμενων ή χρηματοδοτούμενων από Εθνικούς πόρους προγραμμάτων - έργων
•	Γ. Τουλάχιστον δύο (2) έτη εμπειρία, αντίστοιχα, σε θέση Υπεύθυνου ή Αναπληρωτή Υπεύθυνου Έργου
II.	Πέντε (5) στελέχη για τον ρόλο του ‘Έμπειρου Συμβούλου Τεχνικής Υποστήριξης, καθένας εκ των οποίων θα πρέπει να διαθέτει:
•	Α. Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο
•	Β. Τουλάχιστον τετραετή (4ετή) επαγγελματική εμπειρία σε παροχή συμβουλευτικών υπηρεσιών στο πεδίο του σχεδιασμού ή/και της παρακολούθησης ή/και της υλοποίησης συγχρηματοδοτούμενων ή χρηματοδοτούμενων από Εθνικούς πόρους προγραμμάτων - έργων
III.	Εννιά (9) στελέχη για τον ρόλο του Συμβούλου Τεχνικής Υποστήριξης, καθένας εκ των οποίων θα πρέπει να διαθέτει:
•	Α. Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο
•	Β. Τουλάχιστον διετή (2) επαγγελματική εμπειρία σε παροχή συμβουλευτικών υπηρεσιών στο πεδίο του σχεδιασμού ή/και της παρακολούθησης ή/και της υλοποίησης συγχρηματοδοτούμενων ή χρηματοδοτούμενων από Εθνικούς πόρους προγραμμάτων - έργων
IV.	Τρία (3) στελέχη Εξειδικευμένης Υποστήριξης, ως εξής:
•	Δύο (2) Εμπειρογνώμονες Διαχείρισης Έργων ΤΠΕ, καθένας εκ των οποίων θα πρέπει να διαθέτει:
•	Α. Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο, στον τομέα ΤΠΕ
•	Β. Τουλάχιστον οκταετή (8ετή) εμπειρία με αντικείμενο το σχεδιασμό, διαχείριση, παρακολούθηση και υλοποίηση συγχρηματοδοτούμενων ή χρηματοδοτούμενων από Εθνικούς πόρους προγραμμάτων – έργων ΤΠΕ
•	Ένας (1) Εμπειρογνώμονας Νομικής Υποστήριξης, ο οποίος να διαθέτει:
•	Α. Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο, νομικών σπουδών
•	Β. Πενταετή (5ετή) τουλάχιστον αθροιστική επαγγελματική εμπειρία σε:
o	διαδικασίες δημοσίων συμβάσεων προμηθειών και υπηρεσιών,
o	νομοπαρασκευαστικές διαδικασίες (π.χ. σύνταξη και έλεγχος νομοθετημάτων, ΥΑ, ΚΥΑ, ΠΔ)
V.	Τέσσερις (4) Εμπειρογνώμονες (Non – key experts)
Για το ρόλο αυτό, απαιτούνται τέσσερα (4) στελέχη, καθένα εκ των οποίων θα πρέπει να διαθέτει: 
•	Τίτλο σπουδών τριτοβάθμιας εκπαίδευσης της ημεδαπής ή ισότιμο αλλοδαπής νομίμως αναγνωρισμένο
•	Τουλάχιστον πενταετή (5ετή) εμπειρία παροχής συμβουλευτικών υπηρεσιών σε φορείς του δημοσίου ή/και του ευρύτερου δημοσίου τομέα, σε μία (1) ή περισσότερες από τις κάτωθι θεματικές περιοχές: 
o	Αναδιοργάνωση και απλούστευση διαδικασιών 
o	Σχεδιασμό προγραμμάτων
o	Διαδικασίες δημοσίων συμβάσεων προμηθειών και υπηρεσιών 
o	Διαχείριση συγχρηματοδοτούμενων ή/και ευρωπαϊκών έργων ΤΠΕ 
Το σύνολο των εμπειρογνωμόνων θα πρέπει να καλύπτει αθροιστικά όλες τις ανωτέρω θεματικές περιοχές.
Σημειώνεται ότι, τόσο η ζητούμενη γενική επαγγελματική, όσο και η εξειδικευμένη εμπειρία, σε κάθε έναν από τους παραπάνω ρόλους της Ομάδας Έργου, λογίζεται μόνο μετά την απόκτηση του βασικού τίτλου σπουδών.
Τα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.
Σε περίπτωσης ένωσης οικονομικών φορέων οι παραπάνω απαιτήσεις μπορούν να καλύπτονται αθροιστικά από τα μέλη της ένωσης.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης οφείλουν να συμμορφώνονται με:
I.	Εν ισχύ Πιστοποίηση Συστήματος Διαχείρισης Ποιότητας ISO 9001:2015 ή άλλο ισοδύναμο.
II.	Εν ισχύ Πιστοποίηση Συστήματος Διαχείρισης Ασφάλειας Πληροφοριών ΕΝ ISO 27001:2022 ή άλλο ισοδύναμο.
III.	Εν ισχύ Πιστοποίηση Συστήματος Διαχείρισης για την καταπολέμηση της δωροδοκίας και της Διαφθοράς ISO 37001:2016 ή άλλο ισοδύναμο.
IV.	Εν ισχύ Πιστοποίηση Συστήματος Διαχείρισης Επιχειρησιακής Συνέχειας ISO 22301:2019 ή άλλο ισοδύναμο.
V.	Εν ισχύ Πιστοποίηση Συστήματος Διαχείρισης Πληροφοριών Απορρήτου ISO 27701:2019 ή άλλο ισοδύναμο.
Η Αναθέτουσα Αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωσης ένωσης οικονομικών φορέων οι παραπάνω απαιτήσεις μπορούν να καλύπτονται αθροιστικά από όλα τα μέλη της ένωσης.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VΙ - Υποδείγματα Εγγυητικών Επιστολών.
Το ποσό της εγγυητικής επιστολής θα πρέπει να καλύπτει σε ευρώ (€) ποσοστό 2% της εκτιμώμενης αξίας της σύμβασης (μη συμπεριλαμβανομένου ΦΠΑ και μη συμπεριλαμβανομένων του δικαιώματος προαίρεσης της σύμβασης). Αναλυτικότερα, για τη συμμετοχή στη διαδικασία σύναψης της παρούσας σύμβασης οι συμμετέχοντες οικονομικοί φορείς καταθέτουν εγγυητική επιστολή συμμετοχής αξίας δεκαέξι χιλιάδων εκατόν είκοσι εννέα ευρώ (16.129,00 €).
Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν. 4412/2016 (https://www.eaadhsy.gr/n4412/prosarthmaA_index.html). 
Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.
Λi = 80* (Βi / Βmax) + 20 * (Kmin / Ki)
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (ΕΑΔΗΣΥ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α)  δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως  
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην Αναθέτουσα Αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες, ως ισχύει.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η Αναθέτουσα Αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. 
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017. 
Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.
Μετά την, κατά τα ως άνω, ηλεκτρονική κατάθεση της προδικαστικής προσφυγής η Αναθέτουσα Αρχή,  μέσω της λειτουργίας «Επικοινωνία»: 
α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 του ν. 4412/2016 και του π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.
β) Διαβιβάζει στην ΕΑΔΗΣΥ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η Αναθέτουσα Αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.
γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.
δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .
Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής.
Οι προσφορές υποβάλλονται με βάση τις απαιτήσεις που ορίζονται στα Παραρτήματα της παρούσας Διακήρυξης, για  όλες τις περιγραφόμενες υπηρεσίες και πρέπει να είναι υπογεγραμμένες από τον νόμιμο εκπρόσωπο ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.
Προσφορά για μέρος των ζητούμενων υπηρεσιών που προκηρύχθηκαν θα απορρίπτεται ως απαράδεκτη.
Εναλλακτικές προσφορές δεν επιτρέπονται και απορρίπτονται ως απαράδεκτες.
Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.
Η εν λόγω δήλωση περιλαμβάνεται καταρχήν στο ΕΕΕΣ (Μέρος ΙΙ. Ενότητα Α) που μπορεί να διευκρινίζεται στη συνοδευτική αυτού υπεύθυνη δήλωση που δύνανται να υποβάλλουν τα μέλη της ένωσης και η εξουσιοδότηση χορηγείται με πρόσφορο έγγραφο παροχής πληρεξουσιότητας, (ιδιωτικό συμφωνητικό σύστασης ένωσης οικονομικών φορέων/ ορισμού κοινού εκπροσώπου τους, ή αντίστοιχα πρακτικά των διοικητικών συμβουλίων των μελών της ένωσης), το οποίο (έγγραφο) πρέπει να υποβάλλεται με την προσφορά.
Ο, σύμφωνα με τα παραπάνω, ορισμός εκπροσώπου της ένωσης οικονομικών φορέων έναντι της αναθέτουσας αρχής, καλύπτει και τη δυνατότητα αυτού να υπογράφει την προδικαστική προσφυγή του άρθρου 3.4 της παρούσας, εκπροσωπώντας όλα τα μέλη της ένωσης.
Οι οικονομικοί φορείς μπορούν να αποσύρουν την προσφορά τους,  και να την υποβάλουν εκ νέου, έως την κατά περίπτωση καταληκτική ημερομηνία υποβολής, χωρίς να απαιτείται έγκριση  ή οποιαδήποτε άλλη ενέργεια από τους ίδιους ή την αναθέτουσα αρχή, σύμφωνα με το άρθρο 15 της υπ’ αριθμ. 44756/05.06.2024 (Β΄3380/ 13.06.2024) κοινή υπουργική απόφαση.

Winner: Publications Office of the European Union